সোশ্যাল মিডিয়ায় ক্ষোভ, তাই 'হিন্দু খাবার' বহাল রাখল এমিরেটস এয়ারলাইন্স | Emirates Airlines will continue to provide Hindu Meals - Bengali Oneindia
47 min ago সুব্রতকে নিয়ে রাজ্যপালের কটাক্ষের পাল্টা জবাব দিলেন পার্থ
| Updated: Thu, Jul 5, 2018, 10:55 [IST]
এমিরেটস এয়ারলাইন্সের খাদ্য তালিকায় বহাল রইল 'হিন্দু মিলস', বা 'হিন্দু খাওয়ার'। চলতি সপ্তাহের শুরুতে তারা জানিয়েছিল তারা খাদ্য তালিকা থেকে 'হিন্দু মিলস' সরিয়ে দেবে। তবে ধর্মবিশ্বাস অনুযায়ী নিরামিষ ও আমিষ খাদ্য পরিবেশন বন্ধ হত না। শুধু নামটা থাকত না। কিন্তু তাতে তীব্র ক্ষোভ দেখা দেয় সোশ্যাল মিডিয়ায়। বাধ্য হয়ে 'হিন্দু মিলস' খাদ্য তালিকা থেকে সরছে না বলে জানালো আমিরশাহির এই বিমান সংস্থা।
বুধবার সন্ধ্যায় এক বিবৃতিতে সংস্থাটি জানিয়েছে, উপভোক্তাদের মতামত অনুযায়ী এমিরেটস এয়ারলাইন্স 'হিন্দু মিলস'-এর বিকল্প বজায় রাখছে। এতে আমাদের হিন্দু উপভোক্তারা সহজেই বিকল্পটি চিনে নিয়ে অর্ডার করতে পারবেন।' ওই বিবৃতিতে আরও বলা হয়, ২৪ ঘন্টা আগে থেকে জানিয়ে দিলে এমিরেটস সংস্থা, ধর্ম ও চিকিৎসা সংক্রান্ত চাহিদা মেনে খাদ্য সরবরাহ করে। খাদ্য ও পানীয় তাদের বিমান পরিষেবার এক গুরুত্বপূর্ণ অঙ্গ বলে, উপভোক্তাদের মতামত অনুযায়ী তারা তাদের সবসময় খাদ্যতালিকা পর্যালোচনা করে।
বেশিরভাগ বড় বিমান সংস্থার খাদ্য তালিকাতেই ধর্মীয় চাহিদা অনুযায়ী খাদ্য বিকল্প থাকে। হিন্দু নিরামিষ ভোজ, মুসলিম মিল (হালাল খাদ্য), কোশের মিল - এরকম সব নাম দিয়ে চিহ্নিত করা থাকে। ট্রাভেল এজেন্টরা বলছেন, সবাই তো নিয়মিত বিমানে যাত্রা করেন না। তাই এভাবে ধর্মের নাম দিয়ে চিহ্নিত করা থাকলে উপভোক্তারা সহজে তাদের চাবিদার মিল চিনে নিতে পারেন।
india flight aeroplane dubai hindu religion ভারত ফ্লাইট বিমান দুবাই হিন্দু ধর্ম
Emirates Airlines on Wednesday reversed discontinuing “Hindu meals from its flights after receiving flak from social media user.